text: Svensk trio klar for Esbjerg
  20 februar 2015 kl. 13.21
  Når Esbjerg i morgen genoptager Superligaen mod Silkeborg, så bliver det med tre nye spillere i truppen.
  Det er måneder siden, at bolden sidst har rullet på de danske stadions, men nu er boldende atter ved at blive fundet frem og fadølsanlæggene på stadion ved at blive sat til.
  I aften begynder forårssæsonen officielt og i morgen eftermiddag følger Esbjerg fB trop, når de spiller årets første tuneringskamp mod Silkeborg IF.
  Der var godt gang i svingdøren på Gl. Vardevej i det netop overståede transfervindue, hvor promenente navne som Jakob Ankersen, Pusic og Gomes sagde farvel og tak. Ind er kommet en svensk trio i skikkelse af Michael Almebäck, Erik Friberg og Daniel Larsson ? en til hver kæde.
  Silkeborg har allerede meldt ud, at de kalkurer med en nedrykning i år, og de røde fra søhøjlandet har da også haft en ræderlig sæson, med kun fire point i 17 kampe. Men det til trods forventer Esbjerg-træner Niels Frederiksen ikke nogen nem kamp, lørdag.
  - Jeg tror, det bliver sværere, end folk forestiller sig. Vi betragter ikke Silkeborg som et bundhold, der ikke har vundet i 17 kampe, men et hold, der søger en ny start med en ny træner og jagter den første sejr. Men vi går efter at vinde i bevidstheden om, at det ikke bliver nogen nem opgave, og vi glæder os til atter at spille om point efter fine forberedelser, siger Niels Frederiksen.
  Kampen spilles lørdag klokken 17.00 på Mascot Park i Silkeborg.
  Esbjergs trup til kampen mod Silkeborg IF.
  30. Martin Dúbravka35. Jonas Jensen2. Michael Jakobsen3. Daniel Stenderup7. Mikkel Vestergaard8. Jeppe Andersen10. Emil Lyng11. Lasse Rise15. Ryan Johnson Laursen17. Casper Nielsen18. Erik Friberg19. Michael Almebäck20. Hans Henrik Andreasen21. Jerry Lucena22. Mohammed Fellah23. Jonas Knudsen27. Robin Söder32. Daniel Larsson
  
  